**-είτε**

Η κατάληξη αυτή συναντάται:

* Στο β΄πληθυντικό πρόσωπο του ενεστώτα της ενεργητικής φωνής στην οριστική, την υποτακτική και την προστακτική.
* Στο β΄πληθυντικό πρόσωπο του αορίστου της παθητικής φωνής στην υποτακτική και την προστακτική.

Π.χ.

|  |  |  |
| --- | --- | --- |
| **Οριστική** | **Υποτακτική** | **Προστακτική** |
| **ΕΝΕΣΤΩΤΑ** | | |
| **(εσείς) θεωρείτε** | **να θεωρείτε** | **θεωρείτε** |
| **ΑΟΡΙΣΤΟΥ** | | |
|  | **να θεωρηθείτε** | **θεωρηθείτε** |

**-είται**

Η κατάληξη αυτή συναντάται:

* Στο γ΄ενικό πρόσωπο του ενεστώτα της παθητικής φωνής στην οριστική και την υποτακτική.

Π.χ.

|  |  |
| --- | --- |
| **Οριστική Ενεστώτα** | **Υποτακτική Ενεστώτα** |
| **(αυτός) στερείται** | **να στερείται** |

Επομένως:

**Ποιοι; Εσείς: -είτε**

**Ποιος; Αυτός: -είται**

Συγκεντρωθ**είτε** στο μάθημα.

Ο πόνος προκαλ**είται** από το σπάσιμο.

**-ήστε**

Η κατάληξη συναντάται:

Στο β΄πληθυντικό πρόσωπο του αορίστου της ενεργητικής φωνής στην προστακτική των ρημάτων της β΄συζυγίας.

Π.χ. ανησυχώ  ανησυχ**ήστε**

**-είστε**

Η κατάληξη συναντάται:

* Στο β΄πληθυντικό πρόσωπο του ενεστώτα της παθητικής φωνής στην οριστική και την υποτακτική των ρημάτων της β΄συζυγίας που λήγουν σε –ούμαι.

Π.χ.

|  |  |
| --- | --- |
| **Οριστική Ενεστώτα** | **Υποτακτική Ενεστώτα** |
| (εσείς) μιμείστε | να μιμείστε |

**Τα : -ειστε και –ηστε**

Βάζω κατάληξη **–είστε** μόνο αν το ρήμα βρίσκεται **στην οριστική ενεστώτα.**

Βάζω **–ηστε** όταν το ρήμαείναι **στην προστακτική αορίστου.**